Diari Oficial de la Generalitat Valenciana


Sumari del DOGV 8150, del 17-10-2017 (2017/9032)

RESOLUCIÓ de 3 d'octubre de 2017, del director general de l'Institut València de Finances, per la qual es convoca la provisió definitiva del lloc SD01, subdirector o subdirectora de riscos, per mitjà d'un procediment de cobertura interna.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8150

Data del DOGV
:   17-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9032


Data del document
:   03-10-2017

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 3 d'octubre de 2017, del director general de l'Institut València de Finances, per la qual es convoca la provisió definitiva del lloc SD01, subdirector o subdirectora de riscos, per mitjà d'un procediment de cobertura interna. [2017/9032]  
El Consell General de l'Institut Valencià de Finances (IVF), en la reunió del 19 de novembre de 2015, va aprovar la reorganització de l'IVF, i també una nova relació de llocs de treball.  
En vista de la urgència i la necessitat de mantindre l'activitat i les funcions pròpies de l'IVF, en data 30 de desembre de 2015, amb efecte des del dia 15 de gener de 2016, el director general va emetre una resolució d'adscripció provisional al lloc de treball denominat IC01 subdirector o subdirectora de finançament empresarial. Posteriorment, mitjançant una resolució de 12 de desembre de 2016, es va efectuar una nova adscripció provisional al nou lloc de treball denominat SD01, subdirector o subdirectora de riscos, fins a la provisió definitiva de la plaça, després d'haver-se modificat determinades funcions del lloc.  
Per tot això, fent ús de la facultat d'autoorganització del treball que té l'Institut Valencià de Finances, l'aplicació pràctica de la qual correspon al seu director general, en virtut del que disposa l'article 10 del Reglament d'organització i funcionament de l'IVF, aprovat pel Decret 92/2017, de 14 de juliol, del Consell, i les delegades mitjançant l'Acord del Consell General de l'IVF, de data 30 de març de 2009, resolc:  
  
  
Primer  
Convocar la provisió definitiva del lloc SD01, subdirector o subdirectora de riscos, mitjançant un procediment de cobertura interna.  
  
Segon  
Aprovar les bases de la convocatòria que figuren com a annex a la present resolució.  
  
Tercer  
Publicar la present resolució en el DOGV i en la pàgina web de l'IVF, http://www.ivf.gva.es  
  
Contra aquesta resolució pot interposar-se recurs d'alçada davant el conseller d'Hisenda i Model Econòmic, en el termini d'un mes comptat a partir de l'endemà de la publicació de la present resolució, de conformitat amb allò que disposen l'article 38 del Reglament d'organització i funcionament de l'Institut Valencià de Finances, aprovat per Decret 92/2017, de 14 de juliol, del Consell, i els articles 121 i 122 de la Llei 39/2015, d'1 d'octubre, del procediment administratiu comú de les Administracions públiques. Tot això sense perjudici que els interessats en puguen exercitar qualsevol altre que estimen oportú.  
  
  
València, 3 d'octubre de 2017.- El director general: Manuel Illueca Muñoz.  
  
  
Bases de la convocatòria de concurs per a la provisió definitiva del lloc SD01, subdirector o subdirectora de riscos, de l'Institut Valencià de Finances.  
  
1. Objecte de la convocatòria  
La present convocatòria té per objecte la selecció de personal, mitjançant el sistema de concurs, per a cobrir el lloc de treball de subdirector o subdirectora de riscos, pel torn de promoció interna.  
  
2. Condicions generals dels aspirants  
Per a ser admés a aquesta convocatòria selectiva, cal complir els requisits següents:  
a) Ser personal laboral fix de l'Institut Valencià de Finances (d'ara en avant, IVF) amb una antiguitat de, si més no, dos anys.  
b) Tindre la nacionalitat espanyola o alguna altra que, d'acord amb el que disposa l'article 54 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, permeta l'accés a l'ocupació pública.  
c) Tindre complits setze anys i no haver arribat a l'edat de jubilació.  
  
d) Estar en possessió del títol de Llicenciat/a en Dret, o en Economia o en Administració i Direcció d'Empreses; o bé, títol universitari oficial de grau en Dret o en Economia o en Administració i Direcció d'Empreses més títol oficial de màster universitari que, d'acord amb els plans d'estudi vigents, estiga relacionat amb les funcions assignades al lloc.  
e) Habilitació: no haver sigut separat mitjançant expedient disciplinari del servei de l'Administració de l'Estat, o de l'Administració autonòmica o local, ni trobar-se inhabilitat per a l'exercici de funcions públiques.  
f) Capacitat: no patir malaltia ni estar afectat per limitació física o psíquica incompatible amb l'exercici de les funcions corresponents al lloc convocat.  
g) Les condicions per a ser admés, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la seua provisió definitiva.  
L'IVF pot requerir als aspirants que acrediten la veracitat dels requisits exigits per a participar, i també de tots els documents que puguen aportar en aquest procés selectiu. Si els requisits no foren acreditats en el termini de 10 dies hàbils següents a la notificació del requeriment, la persona aspirant podria quedar exclosa del procés selectiu.  
  
  
3. Identificació i funcions  
Núm. lloc: SD01.  
Denominació: subdirector o subdirectora de riscos.  
Grup professional: grup A.  
Retribucions complementàries: 30E050.  
Dependència funcional: director general.  
Funciones: dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles funcions de nivell superior desenvolupades en la subdirecció vinculades a l'activitat dels seus departaments dependents. Dirigir i coordinar la subdirecció general.  
Requisits per al seu exercici: llicenciat en Dret, o en Economia o en Administració i Direcció d'Empreses, o bé títol universitari oficial de grau en Dret, o en Economia o en Administració i Direcció d'Empreses més títol oficial de màster universitari que, d'acord amb els plans d'estudi vigents, estiga relacionat amb les funcions assignades al lloc.  
  
Mèrits: experiència mínima de tres anys en Administracions públiques i empreses públiques o privades, nacionals o estrangeres en la direcció, organització, programació, coordinació i supervisió d'actuacions en matèria de finançament empresarial, tant d'anàlisi de risc com de gestió de la cartera, desenvolupament de nous productes.  
  
4. Presentació de sol·licituds i admissió  
Les sol·licituds s'han de dirigir a la Subdirecció Financera i de Control de l'IVF, plaça de Nàpols i Sicília, 6, 46069 València.  
El termini per a la presentació de sol·licituds és de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (d'ara en avant, DOGV).  
Els que desitgen formar part del concurs han d'omplir la sol·licitud que figura com a model en l'annex I de les presents bases i que es troba disponible en la pàgina web de l'IVF, http://www.ivf.gva.es.  
  
Així mateix, han de presentar una memòria sobre la Subdirecció, en la qual s'incloga un pla per a exercir el lloc que contemple propostes de gestió i iniciatives a desenvolupar.  
Els aspirants queden vinculats a les dades que hagen fet constar en les seues sol·licituds, i poden únicament demandar-ne la modificació per mitjà d'un escrit motivat, dins del termini establit en el paràgraf segon per a la presentació de sol·licituds.  
Una vegada haja finalitzat el termini de presentació de sol·licituds, l'òrgan tècnic de selecció, després de la comprovació del compliment dels requisits de participació, ha de publicar la relació provisional d'admesos i exclosos en la pàgina web de l'IVF, http://www.ivf.gva.es, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les Administracions públiques.  
Els sol·licitants poden, en el cas d'error o exclusió, esmenar els defectes en què hagen incorregut en la seua sol·licitud, o formular les reclamacions que consideren oportunes en el termini de 10 dies hàbils comptats a partir de l'endemà de la publicació de l'esmentada relació provisional.  
En tot cas, a fi d'evitar errors i, en el supòsit de produir-se, possibilitar-ne l'esmena en el temps i amb la forma escaients, els aspirants han de comprovar no sols que no figuren arreplegats en la relació provisional d'exclosos sinó, a més, que els seus noms i dades consten correctament en les pertinents relacions d'aspirants admesos.  
Dins del mateix termini, les persones admeses han d'aportar la documentació acreditativa dels mèrits al·legats quan això siga preceptiu de conformitat amb la normativa vigent.  
Un cop rebuda la documentació anterior, l'òrgan tècnic de selecció haurà d'avaluar els mèrits del personal concursant i formular una proposta d'adjudicació provisional, que s'ha de publicar en la pàgina web de l'IVF, http://www.ivf.gva.es, als efectes que els sol·licitants formulen les reclamacions que consideren oportunes en el termini de 10 dies hàbils comptats a partir de l'endemà de la publicació.  
Si ha transcorregut el termini previst en l'apartat anterior, i s'han resolt les reclamacions formulades, l'òrgan tècnic de selecció ha d'elevar una proposta d'adjudicació definitiva a la direcció general de l'IVF.  
  
  
5. Sistema de provisió  
La present convocatòria té per objecte la selecció de personal, mitjançant el sistema de concurs específic, per a cobrir un lloc de treball del grup A.  
La puntuació màxima a obtindre en la valoració dels mèrits del concurs específic és de 64 punts, com a suma de les següents dues fases:  
  
5.1. Primera fase  
En què s'han de valorar els mèrits generals, fins a un màxim de 36 punts, d'acord amb el que estableix la base sisena de la convocatòria.  
5.2. Segona fase  
En què s'han de valorar els mèrits específics, fins a un màxim de 28 punts, d'acord amb el que estableix la base setena de la convocatòria.  
Una vegada baremats els mèrits, s'ha de publicar en la pàgina web de l'IVF una llista provisional dels aspirants amb la puntuació obtinguda en la fase de concurs, desglossada en els distints apartats del barem. Llavors es concedirà un termini de 10 dies hàbils perquè formulen les reclamacions que estimen pertinents en relació amb la baremació.  
  
6. Valoració dels mèrits generals  
S'ha d'aplicar-hi el barem detallat tot seguit:  
6.1. Experiència professional  
La puntuació màxima possible a obtindre en el present apartat és de 12 punts. Es valora a raó de 0,04 punts per cada mes complet treballat en l'IVF. A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de reconeixement de serveis previs en l'Administració Pública.  
  
Els treballs per a administracions públiques s'han d'acreditar sempre mitjançant certificació oficial de l'òrgan competent.  
6.2. Formació  
Aquest concepte es valora fins a un màxim de 24 punts, d'acord amb els criteris següents:  
6.2.1 Titulació acadèmica:  
Per estar en possessió de titulació acadèmica de superior nivell, o de més d'una titulació acadèmica del mateix nivell, la puntuació més alta de les següents:  
- Doctorat, màster universitari oficial, llicenciatura, enginyeria, arquitectura o equivalent: 4 punts.  
- Grau universitari, diplomatura, enginyeria tècnica, arquitectura tècnica o equivalent. 3,5 punts.  
6.2.2 Cursos de formació i perfeccionament:  
S'han de valorar les accions formatives fins a un màxim de 8 punts, detallades a continuació:  
- Cursos rebuts que hagen sigut convocats, organitzats o homologats per les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, i també per entitats de reconegut prestigi en la matèria impartida.  
En cap cas, s'han de puntuar els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que s'ocupen.  
  
S'han de valorar els cursos certificats o en condicions de ser-ho en la data de finalització del termini per a la presentació de la sol·licitud, d'acord amb l'escala següent:  
a) De 100 hores o més: 2 punts.  
b) De 75 hores o més: 1,5 punts.  
c) De 50 hores o més: 1 punt.  
d) De 25 hores o més: 0,5 punts.  
e) De 15 hores o més: 0,2 punts.  
- Docència impartida en cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos. S'ha de valorar la suma de les hores de cada curs diferent impartit, i no poden ser susceptibles de valoració les impartides en successives edicions d'un mateix curs.  
La impartició de cursos es valora d'acord amb l'escala següent:  
  
a) 100 hores o més: 3 punts.  
b) 50 hores o més: 2 punts.  
c) 10 hores o més: 1 punt.  
- Altres títols de postgrau expedits per les universitats, sempre que no hagen servit per a l'accés al grup a què estiga adscrit el lloc objecte de la convocatòria, i no hagen sigut valorats en l'apartat 6.2.1 d'aquest punt.  
La valoració de cada màster universitari oficial és de 3 punts. La resta de títols universitaris de postgrau s'han de valorar d'acord amb l'escala següent:  
a) de 300 hores o més: 2 punts.  
b) de 200 hores o més: 1,5 punts.  
c) de 100 hores o més: 1 punt.  
6.2.3 Coneixements de valencià:  
Cal valorar-los fins a un màxim de 8 punts, amb l'acreditació prèvia d'estar en possessió del corresponent certificat expedit, homologat o revalidat per la Junta Qualificadora de Coneixements del Valencià, d'acord amb la puntuació següent:  
  
Normativa vigent Ordre 7/2017, de 2 de març de la Conselleria de Educació, Cultura i Esport   
(DOGV 7993, 6 de març, d'aplicació a partir del curs acadèmic 2017/2018) Punts per nivell  
Oral A2 -  
Elemental B1 2  
- B2 3  
Mitjà C1 5  
Superior C2 7  
Per cada certificat de capacitació tècnica (llenguatge administratiu, llenguatge en els Mitjans de comunicació i correcció de textos) s'afegirà:  
 Per cada certificat de capacitació tècnica (llenguatge administratiu, llenguatge en els Mitjans de comunicació i correcció de textos) s'afegirà:  
 +1  
  
La valoració del coneixement del valencià s'efectua puntuant exclusivament el nivell més alt obtingut. Quants als certificats de capacitació tècnica, s'afegeix 1 punt, però amb un màxim de 2.  
  
6.2.4 Coneixement d'idiomes comunitaris:  
S'han de valorar fins a un màxim de 4 punts, les llengües oficials de la Unió Europea, diferents de la llengua espanyola, segons els nivells especificats i s'han acreditar documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), i també tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les modificacions posteriors per ordre de la conselleria competent en matèria d'Educació.  
  
Per cada idioma s'ha de valorar la puntuació més alta que s'obtinga de conformitat amb el que s'estableix en el quadre següent:  
  
  
7. Valoració de la fase de mèrits específics:  
S'han de valorar els mèrits específics dins dels següents apartats i d'acord amb els criteris que s'arrepleguen per a cada un d'aquests:  
7.1. Entrevista  
S'ha de valorar el resultat d'una entrevista estructurada dirigida a comprovar els coneixements de la persona en relació amb les funcions pròpies del lloc de treball i la capacitat i aptituds que posseeix per a assumir les responsabilitats pròpies d'aquest, on al seu torn haurà d'exposar i de defensar la memòria presentada. La puntuació màxima a obtindre en aquest apartat és de 15 punts.  
7.2. Formació específica  
Les accions formatives, acollides o impartides, previstes en l'apartat 6.2.2 de la present convocatòria, es valoren amb una puntuació equivalent al doble de l'establida en aquest apartat, sempre que tinguen relació directa amb les funcions del lloc a exercir i no s'hagen valorat en la primera fase del concurs.  
La puntuació màxima a obtindre en aquest apartat és de 8 punts.  
7.3. Experiència específica  
S'ha de valorar, a raó de 0,05 punts per mes, l'experiència en llocs de la mateixa àrea funcional que el lloc convocat.  
La puntuació màxima a obtindre en aquest apartat és de 5 punts.  
  
8. Òrgan tècnic de selecció  
L'òrgan tècnic de selecció està format per cinc membres, tots ells amb veu i vot, excepte el secretari que té veu però no vot, designats per l'IVF entre el seu personal tècnic, o bé personal de l'Administració de la Generalitat, si es considerara necessari.  
S'ha de subjectar a les regles de funcionament dels òrgans col·legiats previstes en els articles 15 i següents de la Llei 40/2015, d'1 d'octubre, de règim jurídic del sector públic, en allò que siga aplicable.  
  
Les persones integrants de l'òrgan tècnic de selecció, i també el personal assessor, han d'abstindre's i poden ser recusades per les persones interessades quan es donen en elles alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
  
9. Nomenament  
Després d'haver conclòs el procés de selecció, el director general de l'IVF, ha de dictar una resolució que nomene de l'aspirant que haja obtingut la millor puntuació resultant del concurs, per a l'exercici de les funcions assignades al lloc convocat. Aquesta resolució s'ha de publicar en el DOGV.  
A fi d'assegurar la cobertura del lloc convocat, quan es produïsquen renúncies de les persones seleccionades, abans del seu nomenament, l'òrgan tècnic de selecció atenent a l'ordre de puntuació, podrà requerir al següent aspirant per al seu possible nomenament.